SAKU VALLA EAKATE NÕUKOGU (SVEN) KOOSOLEKU PROTOKOLL NR 3

Sakus 12. 09. 2024

Algus kell 15.00

Koosoleku juhtaja: Lemmi Oro

Protokollija: Marianne Rande

Koosolekust võtsid osa nõukogu liikmed:

Lemmi Oro, Maie Krestinov, Ivar Raig, Aino Kiiver, Helle Vahenõmm, Elve Viitamees, Marianne Õun, Marianne Rande, Elen Jahimaa, Eike Hunt

Puudus: Maimi Pärn

PÄEVAKORD

1. Arengukavasse tehtud parandus- ja täiendusettepanekutest ülevaade I.Raig
2. Saku hoolekandeasutuse rajamiseks sihtasutuse käivitamise idee arutelu
3. Päevakeskuse uue arengukava koostamisest

\* ülevaade kehtivast arengukavast Aino / Eike

\* muudatusettepanekud Ivar / Aino

1. Ülevaade eelarve kasutamisest Elen /Lemmi
2. Nutitelefoni koolitusest Elen
3. Kohapeal algatatud küsimused
4. **Arengukavasse tehtud parandus- ja täiendusettepanekutest ülevaade.**

**Ivar Raig**

Rahulolematuks teeb asjaolu, et arengukava koostamisel kasutatakse külalistööjõudu ja valla tippjuhid ei osale tõsiselt arengukava koostamisel.

Arengukavas ei ole leidnud kajastust ükski ettepanek. Pole ju mõtet pingutada, kui neid ettepanekuid niikuinii ei kaaluta ja arvesse ei võeta. Tegin 10 parandusettepanekut 5 leheküljel .

Valla arengudokument peaks sisaldama ju kogu kogukonna arengut. Esiteks on sellel arengukaval kaks olulist puudust: puudub missioon ja visioon ja SWOT analüüs on tegemata.

**Ivar Raig´i ettepanek**: töötada välja arengukava uus redaktsioon võttes arvesse järgmisi ettepanekuid:

* Sõnastada missioon ja visioon
* Tuua välja valdkondade struktuur
* Lisada missioon valla töötajate ametijuhenditesse
* Täiendada vanemaealiste osa arengukavas.

Sätestada eraldi osades: transport, energeetika, kliima ja energia, otsedemokraatia arendamine.

Suurendada kaasav eelarve 1 %-ni valla eelarvest.

**Ivar Raigi ettepanek vallavanemale**: panna kokku redaktsiooni toimkond , et arengukavast saaks korrektne dokument. Praegusel hetkel tervikpilt arengukavas puudub.

**Arutelu:**

Aino Kiiver – kes peaks töögrupi kokku panema ?

Ivar Raig – vallavanem peab koordineerima kogu tegevust.

Aino Kiiver – põhimõtteline nõusolek minu poolt Ivarile. Kohalik peab ka olema kaasatud töögruppi.

Parim lahendus: ostetakse sisse spetsialist, kes õpetab , kuidas protsessi läbi viia.

Esitatud ettepanekud võtta aluseks järgneva aasta arengukava täieandamiseks. Kaasata oluliselt suuremal määral volikogu komisjone.

**Nõukogu võttis Ivar Raigi ettepanekud teadmiseks ja andis oma põhimõttelise toetuse**

1. **Saku hoolekandeasutuse rajamiseks sihtasutuse käivitamise idee arutelu**

Toimus elav arutelu hoolekandeasutuse rajamise teemal.

Eakate kodu rajamise arendamine vajab tõhustamist.

Ivar Raigi ettepanek on luua sihtasutus, mille nõukogusse kuuluksid volikogu ja vallavalitsuse esindajad ja samuti ka huvigruppide esindajad.

**Nõukogu** näeb ka vajadust alustada kiirendatud korras tegevusi eakate kodu rajamiseks valda.

1. **Päevakeskuse uue arengukava koostamisest**

\* ülevaade kehtivast arengukavast Aino / Eike

\* muudatusettepanekud Ivar / Aino

Saku Päevakeskuses eraldi oma arengukava ei ole varasemalt tehtud. Tegevused on arengukava sotsiaalvaldkonna all ära toodud.

27.augutiks k.a. tuli saata arengukavasse ettepanekuid, mida vallavalitsus peaks edasi töötlema. Lisada tuleb päevakeskuse tegevustesse uuendavad tegevused.

**Ivar Raig** – Vaja on laiendada huvi- ja ringitegevust päevakeskuses. Eeldaks palju aktiivsemat tegevust Päevakeskuse juhataja poolt.

Marianne Õun – ettepanek päevakeskusele, et see asutus oleks kõikidele valla eakatele, mitte ainult Saku aleviku elanikele. Mida tähendab päevakeskuse liikmelisus?

1. **Ülevaade eelarve kasutamisest Elen /Lemmi**

Rahaliste vahendite kasutamine on toodud protokolli lisas.

Aino Kiiver: Rahalise olemasolu korral korraldada väljasõit loodusesse.

1. **Nutikoolitusest**

Koolitus viiakse läbi eakatele kahes kohas, Sakus ja Kiisal. Kiisa grupi paneb kokku Marianne Rande. Saku grupi Lemmi Oro.

1. **Kohapeal algatatud küsimused**

**Marianne Rande** Kiisa ja Roobuka vahelise kergliiklustee äärde oleks vaja paigaldada pinke.

**Lemmi Oro** edastab soovi Peep Pukk´ile, et soov võetaks täitmisele esimesel võimalusel.

**Mis üritusi võiks veel sellel aastal korraldada**?

- korraldada Lennusadama ühiskülastus(mingil kolmapäeval, kuna siis on pilet 10, mitte 20 eurot ).

- teatrietendus Ugalasse. Marianne Õun korraldab.

- Laulasmaa spaa külastus. Korraldavad Marianne Rande ja Aino Kiiver

Järgmine koosolek toimub **14.november kell 14.00 Vallamajas**, kus olulisem teema on 2025 aasta tegevuste kava projekti koostamine eeldusel, et volikogu eraldab ka järgmiseks aastaks vajalikud vahendid.

Protokollis M.Rande

/allkirjastatud digitaalselt/